**ZÁPISNICA**

**z 5. zasadnutia Akademického senátu FSV UCM v Trnave v akademickom roku 2022/2023**

**zo dňa 10. januára 2023**

**Prítomní:** podľa prezenčnej listiny

**Program:**

1. Otvorenie zasadnutia
2. Schválenie programu 5. zasadnutia AS FSV UCM v akademickom roku 2022/2023
3. Kontrola plnenia uznesení z predchádzajúceho zasadnutia
4. Výsledky hlasovania per rollam v dňoch 6. – 7. decembra 2022
5. Návrh na úpravu prijímacieho konania FSV UCM na akademický rok 2023/2024
6. Príprava úpravy Štatútu FSV UCM v Trnave
7. Rôzne
8. Záver
9. **Otvorenie zasadnutia AS FSV UCM v Trnave**

Predsedníčka AS FSV UCM, doc. PhDr. Mgr. Oľga Bočáková, PhD. otvorila 5. zasadnutie AS FSV UCM v akademickom roku 2022/2023 a privítala prítomných členov AS FSV UCM.

1. **Schválenie programu 5. zasadnutia AS FSV UCM v Trnave**

Predsedníčka AS FSV UCM oboznámila členov AS FSV UCM s programom zasadnutia senátu, ktorý dostali vopred e-mailom.

**Návrh č. 1:**

**Predsedníčka AS FSV UCM navrhla hlasovanie o programe 5. zasadnutia AS FSV UCM.**

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 1** schválený

**Uznesenie č. 1/2023**

**Členovia AS FSV UCM odsúhlasili program 5. zasadnutia AS FSV UCM.**

1. **Kontrola uznesení zo 4. zasadnutia AS FSV UCM v akademickom roku 2022/2023**

Tajomníčka AS FSV UCM, Mgr. Simona Galfyová konštatovala, že z predchádzajúceho zasadnutia nebolo potrebné splniť žiadne uznesenie.

1. **Výsledok hlasovania per rollam v dňoch 6. – 7. decembra 2022**

Podpredsedníčka AS FSV UCM, Ing. Jana Osuská prítomných oboznámila výsledkami hlasovania, ktorého predmetom bol návrh dekana FSV UCM, doc. PhDr. Petra Horvátha, PhD. na pozastavenie účinnosti vnútorného predpisu FSV UCM v Trnave – Smernica o zabezpečení minimálnych štandardov pedagogickej, vedecko-výskumnej a publikačnej činnosti FSV UCM v Trnave „len v časti študenta vo všetkých formách doktorandského štúdia“, 2021 z dôvodu nesúladu s univerzitnou smernicou.

Ing. Jana Osuská skonštatovala, že hlasovania formou per rollam sa v uvedenom časovom intervale zúčastnili všetci dvanásti členovia senátu a všetci hlasovali za návrh dekana FSV UCM.

AS FSV UCM berie na vedomie výsledky hlasovania. Zápis z hlasovania je prílohou tejto zápisnice.

1. **Návrh** **na úpravu prijímacieho konania FSV UCM na akademický rok 2023/2024**

Dekan FSV UCM, doc. PhDr. Peter Horváth, PhD. členom senátu vysvetlil, že v predloženom dokumente o prijímacom konaní bola upravená jedna z podmienok pre prijatie uchádzačov o štúdium, t.j. že „uchádzači so štátnym občianstvom Ukrajiny a uchádzači v rámci promo podujatí FSV UCM sú oslobodení od poplatku za prijímacie konanie“.

**Návrh č. 2:**

**Predsedníčka AS FSV UCM navrhla hlasovanie o úprave prijímacieho konania FSV UCM na akademický rok 2023/2024.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 2** schválený

**Uznesenie č. 2/2023**

**Členovia AS FSV UCM schválili prijímacie konanie FSV UCM na akademický rok 2023/2024.**

1. **Príprava úpravy Štatútu FSV UCM v Trnave**

Dekan FSV UCM informoval, že podľa nového Štatútu UCM v Trnave bude potrebné upraviť aj štatúty jednotlivých súčastí univerzity. Na stretnutí dekanského klubu bol prijatý konsenzus, aby právne oddelenie UCM pripravilo jednotnú šablónu pre úpravu štatútov všetkých fakúlt.

Dekan FSV UCM zároveň oznámil, že vytvoril pracovnú skupinu, ktorá bude koordinovať úpravu fakultného štatútu, v zložení: doc. PhDr. Ján Machyniak, PhD., doc. PhDr. Jaroslav Mihálik, PhD., PhDr. Jakub Bardovič, PhD., PhDr. Martin Švikruha, PhD. a PhDr. Erik Urc.

Predsedníčka AS FSV UCM uviedla, že do legislatívneho procesu sa zapojí aj legislatívna a volebná komisia senátu. Súčasťou nového štatútu bude aj upravená organizačná štruktúra fakulty.

1. **Rôzne**

Predsedníčka AS FSV UCM otvorila diskusiu a vyzvala prítomných, aby sa do nej zapojili svojimi návrhmi a podnetmi.

Prodekan pre zahraničné vzťahy, PhDr. Dalibor Mikuš, PhD. predložil na schválenie Smernicu o postupe pri realizovaní Erasmus+ mobilít zamestnancov FSV UCM v Trnave a Smernicu o postupe pri realizovaní Erasmus+ mobilít študentov FSV UCM v Trnave. Tieto boli prerokované na kolégiu dekana FSV UCM. Členovia senátu dostali predložené dokumenty vopred na pripomienkovanie, Dr. Mikuš relevantné pripomienky zapracoval.

**Návrh č. 3:**

**Predsedníčka AS FSV UCM navrhla spoločné hlasovanie o****Smernici o postupe pri realizovaní Erasmus+ mobilít zamestnancov FSV UCM v Trnave a o Smernici o postupe pri realizovaní Erasmus+ mobilít študentov FSV UCM v Trnave.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 3** schválený

**Uznesenie č. 3/2023**

**Členovia AS FSV UCM schválili Smernicu o postupe pri realizovaní Erasmus+ mobilít zamestnancov FSV UCM v Trnave a Smernicu o postupe pri realizovaní Erasmus+ mobilít študentov FSV UCM v Trnave.**

Predsedníčka AS FSV UCM na požiadanie dekana FSV UCM navrhla dva termíny zasadnutí AS FSV UCM v rámci letného semestra 2022/2023, 25. apríla 2023 a 20. júna 2023.

1. **Záver**

Predsedníčka AS FSV UCM poďakovala prítomným za účasť na zasadnutí senátu a zaželala všetkým úspešný nový rok.

V Trnave 11. januára 2023

**Zapísala**: Mgr. Simona Galfyová ...........................................

**Overil:** PhDr. Martin Švikruha, PhD. ...........................................

**Schválila:** doc. PhDr. Mgr. Oľga Bočáková, PhD. ...........................................

**Prílohy:**

1. Zápis z per rollam hlasovania (6. – 7. decembra 2022)
2. Prijímacie konanie FSV UCM na akademický rok 2023/2024
3. Smernica o postupe pri realizovaní Erasmus+ mobilít zamestnancov FSV UCM v Trnave
4. Smernica o postupe pri realizovaní Erasmus+ mobilít študentov FSV UCM v Trnave
5. Prezenčná listina